د روان اقتصادي رکود د پراخیدو د مخنیوي لپاره ژمنه
د نړی د شلو بډایه او پر مختللیو هیوادونو مشران په نړیوال اقتصادي نظام کې د بدلونونو او د روان اقتصادي رکود د پراخیدو د مخنیوي ژمنې وکړې.
پهواشنگټن کې ددې غونډې په پای کې مشران د اوسني بحران د ختمولو او پهراتلونکې کې د نويو مقرراتو په لایحې موافقه وکړه. د نړی د شلو هیوادونوچارواکې شا او خوا پنځه ساعته په یوه میز سره راغونډ شول او په دې یې خبرېوکړې چې د اوسني اقتصادي بحران د ختمولو لپاره څه کولی شي او څه باید شيچې داسي حالت بیا هیڅکله تکرار نشي. د امریکا جمهور رئیس جورج بوش غونډهډیره گټوره وبلله. بوش: "اساسي پوښتنه دا ده چې د شپړو لویو وچو نه دومرهډیر شمیر هیوادونه او هر یو د پرمختگ په یو ځانگړي حالت کې دی، ایا داهیوادونه به هر اړخیزې موافقې ته ورسیږي او که نه. او زه ډیر خوښ یم چېددې پوښتنې ځواب 'هو' دی." په دې غونډه کې د پرمختللیو صنعتي هیوادونو دمشرانو سربیره د چین، هند او برازیل په څیر مخ پر ودو هیوادونو جمهوررئیسانو او صدر اعظمانو هم گډون کړی وو. ددې شل کسیز کنفرانس گډونوالو دنړی اقتصادي سیستم ته د نؤي سا ورکولو د هڅو ژمنه وکړه. او د نړیوال ماليسیستم د لا ډیر څار، مراقبت او د ضرورت په وخت د لاسوهنې د وړاندیز ملاتړیې وکړ. ددې کنفرانس یوه ستره لاسته راوړنه دا وه چې د یویشنمې پیړیسره د نړیوال مالي سیستم د برابرولو لپاره په یو شمیر اصولو او مقرراتوسلا وشوه. د سترو اقتصاد لرونکو هیوادونو مشرانو دا ومنله چې د اوسنيبحران د خاتمې لپاره د یو مشترک گام اخیستو ته د چمتو کیدو وخت ته ضرورتلري. دې مشرانو د مالیې وزیرانو ته په یو مشترک عمل باندې د سلا کیدو دندهورکړه او د راتلونکې کال په څلورمه میاشت کې یې د بیا غونډیدلو اعلان وکړ. تر هغې به د امریکا نوی جمهور رئیس براک اوباما هم خپل کار پیل کړې وي. منتخب جمهور رئیس براک اوباما که څه پخپله په دې غونډه کې گډون ونکړ خو درادیو له لاري او په انترنیتي پاڼه یې کې په خپور شوي پیغام کې دا ویلي ديچې د اقتصادي وضعې سمول حتمي کار دی او باید د عامو خلکو اقتصاد ته جديپاملرنه وشي.